
న్యూఢిల్లీ, ఏప్రిల్ 21: ఆధార్ ఐచ్ఛికంగా ఉంచాలే తప్ప తప్పనిసరి చేయకూడదన్న తమ ఆదేశాలకు భిన్నంగా.. పాన్ (శాశ్వత ఖాతా సంఖ్య) కార్డులకు ఆధార్ అనుసంధానాన్ని తప్పనిసరి చేయడంపై సుప్రీంకోర్టు కేంద్ర ప్రభుత్వాన్ని ప్రశ్నించింది. పాన్ దరఖాస్తుకు ఆధార్ను తప్పనిసరి చేస్తూ ఆదాయపన్ను చట్టంలో సెక్షన్ 139ఏఏను కేంద్రం ఇటీవల ప్రవేశపెట్టిన సంగతి తెలిసిందే. ఈ యాక్ట్ రాజ్యాంగబద్ధతను సవాల్ చేస్తూ సుప్రీంలో దాఖలైన పజ్రాప్రయోజన వ్యాజ్యం శుక్రవారం జస్టిస్ ఏకే సిక్రీ, జస్టిస్ అశోక్ భూషణ్లతో కూడిన ధర్మాసనం ముందుకు విచారణకు వచ్చింది. కేంద్రం తరఫున అటార్నీ జనరల్ ముకుల్ రోహత్గీ వాదనలు వినిపించారు. కొందరు వ్యక్తులు నకిలీ ధ్రువపత్రాలతో ఒకటి కన్నా ఎక్కువ పాన్కార్డులను పొంది, వాటి సాయంతో నిధులను డొల్ల కంపెనీలకు తరలిస్తున్న సంఘటనలు ఉన్నాయని.. అందుకే కేంద్రం ఈ నిర్ణయం తీసుకుందని వివరించారు. ‘‘దీనికి సంబంధించి ఒక చట్టం ఉందిప్పుడు. ఆదాయపన్ను చట్టంలోని సెక్షన్ 139 ఏఏ ఈ మేరకు ఆదేశిస్తోంది’’ అని పేర్కొన్నారు. దీనికి ధర్మాసనం.. ‘‘అంటే పాన్పొందాలంటే ఆధార్ ఉండాలా? ఆ సమస్యకు మీ పరిష్కారం ఇదేనా? ఆధార్ కార్డులు పొందాలని ప్రజలను బలవంతం చేస్తారా? కోర్టు ఆదేశాలకు భిన్నంగా ఆధార్ను తప్పనిసరి ఎందుకు చేశారు?’’ అని ప్రశ్నించింది. ఇరువర్గాల వాదనలూ విన్న కోర్టు తదుపరి విచారణను ఏప్రిల్ 25కు వాయిదా వేసింది.

newdhilly, epril 21: adhar aichchikamgaa unchaale tappa tappanisari cheyakudadanna tama aadesaalaku bhinnamgaa.. pan (saashwata khata sankhya) kaardulaku adhar anusandhaanaanni tappanisari cheyadampai supreenkortu kendra prabhutvaanni prasninchindi. pan darakhaastuku aadhaarnu tappanisari chestu aadaayapannu chattamlo section 139eaenu kendram iteevala pravesapettina sangati telisinde. ee act raajyaangabaddhatanu sawal chestu supreemlo daakhalaina pajraprayojana vyaajyam sukravaaram justis eke sikri, justis ashok bhuushanlatoe kuudina dharmasana munduku vichaaranaku vachindi. kendram tarafuna atarni janaral mukul rohatgi vaadanalu vinipinchaaru. kondaru vyaktulu nakili dhruvapatraalato okati kanna ekkuva paankaardulanu pondi, vaati saayamtho nidhulanu dolla companylaku taralistunna sanghatanalu unnaayani.. anduke kendram ee nirnayam teesukundani vivarinchaaru. ‘‘deeniki sambandhinchi oka chattam undippudu. aadaayapannu chattamloni section 139 ae ee meraku aadesistondi’’ ani perkonnaru. deeniki dharmasana.. ‘‘ante panpondalante adhar undala? aa samasyaku mee parishkaaram idena? adhar kaardulu pondaalani prajalanu balavantam chestara? kortu aadesaalaku bhinnamgaa aadhaarnu tappanisari enduku chesaru?’’ ani prasninchindi. iruvargaala vaadanaluu vinna kortu tadupari vichaarananu epril 25ku vaayidaa vesindi.